Viimane aeg teha veel üks piparkoogi postitus.    Vanaema meepiparkoogid osutusid 2008.a meie pere lemmikuteks, tegin neid pühade ajal kaks korda, ja mõlemal korral kadusid piparkoogid vaagnalt nagu tuul :).    Minu seekordseks varaseks jõulukingiks olid Muumitrolli piparkoogivormid. Nii nunnud, kuigi ma ei saanud alguses pihta, kuidas need  jooned piparkoogi peale joonistuvad, aga blondiini asi, arusaamine võtab aega :). Tainast ei tohi liiga õhukeseks rullida, sellisel juhul töötavad need vormid nagu tavalised vormid ja näha jäävad ainult piirjooned.             1 1/2 dl vedelat mett  2 dl fariinsuhkut  2 tl jahvatatud kaneeli  2 tl jahvatautd kardemoni  2 tl jahvatatud nelki  250 g võid  2 muna  3 tl soodat  1 dl  jahvatatud mandleid  7 dl jahu    1. Kuumuta kastrulis mesi, fariinsuhkur ja maitseained keemiseni. Tõsta tulelt ja lisa või. Kui või on sulanud, klopi ükshaaval hulka munad.    2. Sega sooda, jahvatatud mandlid ja jahu. Lisa ülejäänud massi hulka ja sega ühtlaseks. Mida kauem tainast segad, seda muredamad piparkoogid saad.    3. Keera tainas kilesse ja hoia järgmise päevani külmkapis.    4. Rulli kergelt jahusel laual ühukeseks ja vormi piparkoogid.    5.  Küpseta 180-kraadises ahjus 5 minutit.             väga head piparkoogid, parajalt vürtsised, mis tõlkes tähendab, et mahedad :). Mandlitükid krõmpsusid ka lahedalt hamba all.      Angeelika Kang "Väike piparkoogiraamat"